Othnielosaurus

Othnielosaurus je vymretý sporný rod malých, vtákopanvových dinosaurov. Jeho jediným druhom je Othnielosaurus consors. Od roku 2018 mnohí autori tento rod neuznávajú a uvádzajú ho ako synonymum rodu NanosaurusK. Carpenter and P. M. Galton. 2018. A photo documentation of bipedal ornithischian dinosaurs from the Upper Jurassic Morrison Formation, USA. Geology of the Intermountain West 5:167-207, ale v roku 2025 bolo toto stotožnenie spochybnené a rod Othnielosaurus bol zhodnotený ako nomen dubiumBarrett, P. M.; Maidment, S. C. R. (2025). "A Review of Nanosaurus agilis Marsh and Other Small-Bodied Morrison Formation "Ornithopods"". Bulletin of the Peabody Museum of Natural History. 66 (1): 25–50.

Othnielosaurus žil v období vrchnej jury (asi pred 155 až 148 miliónmi rokov) na západe USA. Pomenovanie Othnielosaurus znamená „Othnielov jašter“ a je stanovené na počesť slávneho amerického paleontológa Othniela Charlesa Marsha. Meno bolo vytvorené pre fosílie pôvodne zaraďované do rodu Othnielia (od roku 2007 nomen dubium). 

 Čeľaď 
Do začiatku 21. storočia sa rod Othnielosaurus obvykle klasifikoval ako príslušník čeľade hypsilofodony  (Hypsilophodontidae). Hoci sa tak občas zaraďuje dodnesPoole KE (2022). "Phylogeny of iguanodontian dinosaurs and the evolution of quadrupedality". Palaeontologia Electronica. 25 (3)., obyčajne sa dnes už zaraďuje mimo hypsilofodonov. 

 Opis 
náhľad|vľavo|Rekonštrukcia vzhľadu 
Othnielosaurus je známy podľa fosílií všetkých častí tela, vrátane dvoch dobre zachovalých kostier (o jeho lebke však vieme len veľmi málo). Othnielosaurus bol malý, asi 2 metre dlhý a menej ako 10 kilogramov vážiaci bipédny dinosaurus. Jeho predné končatiny boli relatívne krátke, zatiaľ čo zadné boli dlhé, s veľkými úponmi, slúžiacimi ako miesta pre upevnenie svalov. „Ruky“ boli krátke a široké s krátkymi prstami. Jeho zuby boli malé, listovitého tvaru a s množstvom malých hrotov, vhodné na trhanie rastlinného materiálu. Nepožutú potravu si mohol ukladať v lícnych vakoch. Tak ako niekoľko ďalších hypsilofodonov alebo iguanodontov (napr. rod Hypsilophodon, Thescelosaurus a Talenkauen), aj Othnielosaurus mal pozdĺž rebier pancier, tvorený z chrupkovitých doštičiek.

 Referencie 

Kategória:Vtákopanvové dinosaury
Kategória:Jurské dinosaury
Kategória:Dinosaury zo Severnej Ameriky